Na temelju članka 40. i 41. Zakona o ustanovama („Narodne novine“ br. 76/93, 29/97 , 47/99 i 35/08 ) , članka 37. Zakona o predškolskom odgoju i naobrazbi ( „Narodne Novine“ broj 10/97 , 107/07 i 94/13 ) i članka 39.-47. Statuta DV ˝ Gradac˝ , Upravno vijeće Dječjeg vrtića Gradac na sjednici dana 14.03. 2019.godine raspisuje

**NATJEČAJ
za izbor i imenovanje ravnatelja DV ˝ Gradac ˝**

Raspisuje se natječaj za izbor i imenovanje RAVNATELJA - DV ˝ Gradac ˝ 1 izvršitelj na radno vrijeme - 12 sati tjedno (30 % radnog vremena)

Za ravnatelja može biti imenovana osoba koja :

* ispunjava uvjete za odgojitelja ili stručnog suradnika,
* ma najmanje pet godina radnog iskustva u djelatnosti predškolskog odgoja.

Ravnatelj se imenuje na vrijeme od četiri godine.

Na natječaj se pod ravnopravnim uvjetima mogu javiti osobe oba spola.

Prijava na natječaj treba biti vlastoručno potpisana i sadržavati priloge kako slijedi:

1. dokaz o stručnoj spremi (diploma odnosno odgovarajuća isprava o stečenom stručnom/akademskom nazivu odnosno stručnom zvanju/nazivu),
2. dokaz o položenom stručnom ispitu ili dokaz ispunjavanju uvjeta iz čl.32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne Novine“ broj 133/97, 4/98),
3. dokaz o radnom stažu u djelatnosti predškolskog odgoja, elektronički zapis, odnosno potvrda o podacima evidentiranim u bazi podataka HZMO-a,
4. uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci),
5. dokaz o državljanstvu Republike Hrvatske (preslik važeće osobne iskaznice, putovnice ili domovnice),
6. životopis (vlastoručno potpisan)
7. prijedlog četverogodišnjeg programa rada vrtića.

Traženi dokazi mogu se dostaviti i u neovjerenim preslikama, a izabrani kandidat dužan je izvornike ili ovjerene kopije dostaviti prije donošenja rješenja o imenovanju.

Uvjerenje o zdravstvenoj sposobnosti izabrani kandidat je dužan dostaviti prije donošenja rješenja o imenovanju po primljenoj obavijesti.

Ako kandidatostvaruje pravo na prednost pri zapošljavanju prema posebnom zakonu dužan je pozvati se na to pravo i ima prednost u odnosu na ostale kandidate samo pod jednakim uvjetima.

**Nepotpune i nepravovremene prijave neće se razmatrati.**

Urednom prijavom će se smatrati pravovremeno prispjele prijave kandidata koji ispunjavaju uvjete natječaja te koje sadržavaju sve tražene podatke i priloge.

Nakon formalne provjere pristiglih prijava sa svakim od kandidata koji ispunjava uvjete iz natječaja, obavit će se razgovor, u kojem će kandidati predstaviti svoj četverogodišnji program rada Dječjeg vrtića.

Osobe koje se prijave na natječaj, a prijava nije uredna, neće se smatrati kandidatom, o čemu će joj biti dostavljena pisana obavijest, na koju ne postoji mogućnost podnošenja pravnog lijeka.

Natječaj će se objaviti dana 21.03.2019.g. na oglasnoj ploči i internetskoj stranici HZZ-a, oglasnoj ploči i internetskoj stranici vrtića [www.dv-gradac.hr](http://www.dv-gradac.hr) , te u javnom glasilu ˝ Večernji list ˝ , a traje 10 dana od dana objave.

Pisane prijave u zatvorenim omotnicama podnose se osobno ili preporučeno poštom na adresu:

**DJEČJI VRTIĆ GRADAC , Jadranska 107a , 21330 Gradac, s naznakom „ Za natječaj ravnatelj-ne otvaraj“.**

O rezultatima izbora kandidati će biti obaviješteni u zakonskom roku.

 PREDSJEDNICA UPRAVNOG VIJEĆA

 DJEČJEG VRTIĆA GRADAC